ມົນ​ລະ​ພິດ​ ເປັນອັນ​ຕະລາຍ ຕໍ່ຊີວິດ​ນໍ້າ​ເບີ້ 1 ຂອງໂລກ
ມົນ​ລະ​ພິດ ທັງ​ຢູ່​ນອກ ​ແລະ​ຢູ່​ໃນ​ອາຄານ ໄດ້​ສັງຫານ​ຊີວິດ ​ຂອງ​ຄົນ​ປະມານ 9 ລ້ານ​ຄົນ​ ໃນ​ປີ 2015, ຫລື ​ໃນ​ຈໍ​າ ນວນ​ຫົກ​ຄົນ​ໃດ​ທີ່​ຕາຍ ແມ່ນມີຜູ້​ນຶ່ງ​ ຕາຍ​​​ຍ້ອນມົນ​ລະ​ພິດ.
ການສຶກສາຄົ້ນຄວ້າບັ້ນໃໝ່ເວົ້າວ່າ ມົນລະພິດເປັນອັນຕະລາຍຕໍ່ຊີວິດນໍ້າເບີ້ 1 ຂອງ ໂລກ ຊຶ່ງເຮັດໃຫ້ຄົນເສຍຊີວິດກ່ອນເວລາອັນຄວນຫລາຍກວ່າ ສົງຄາມ, ການກໍ່ການ ຮ້າຍ, ໄພຫາຍຍະນະທາງທໍາມະຊາດ, ຢາສູບ ແລະພະຍາດຕ່າງໆ ນັ້ນອີກ ການຄົ້ນຄວ້າບັ້ນໃໝ່ ທີ່ພິມເຜີຍແຜ່ຢູ່ໃນວາລະສານການແພດ  ເວົ້າວ່າ ມົນ ລະພິດ ທັງຢູ່ນອກ ແລະຢູ່ໃນອາຄານ ໄດ້ສັງຫານຊີວິດຂອງຄົນປະມານ 9 ລ້ານຄົນ ໃນປີ 2015, ຫລື ໃນຈໍນວນຫົກຄົນໃດທີ່ຕາຍ ແມ່ນມີຜູ້ນຶ່ງທີ່ຕາຍຍ້ອນມົນລະພິດ ທ່ານ Karti Sandilya ຜູ້ຂຽນຮ່ວມຄົນນຶ່ງເວົ້າວ່າ "ມົນລະພິດແມ່ນເປັນໄພຂົ່ມຂູ່ຕໍ່ສິດ ທິມະນຸດພື້ນຖານ ເຊັ່ນສິດໃນການມີຊີວິດ, ສິດດ້ານການຮັກສາສຸຂະພາບ, ສິດໃນ ການມີສຸຂະພາບດີ, ມີການເຮັດວຽກທີ່ປອດໄພ ພ້ອມທັງການໃຫ້ການປົກປ້ອງແກ່ເດັກ ນ້ອຍແລະ ແກ່ຜູ້ທີ່ໄດ້ຮັບໄພອັນຕະລາຍງ່າຍທີ່ສຸດ " ການຄົ້ນຄວ້າດັ່ງກ່າວຍັງເວົ້າອີກວ່າ ການຕາຍທີ່ກ່ຽວຂ້ອງກັບມົນລະພິດເປັນຕົ້ນເຫດ ສ່ວນໃຫຍ່ ແມ່ນຢູ່ໃນບັນດາປະເທດກໍາລັງພັດທະນາ ຊຶ່ງຜູ້ຂຽນເວົ້າວ່າ ເປັນບ່ອນທີ່ ຜູ້ນໍາປະເທດ ເປັນຫ່ວງຕໍ່ການສ້າງສາເສດຖະກິດ ແລະພື້ນຖານໂຄງລ່າງ ຫລາຍກວ່າ ລະບຽບການດ້ານສະພາບແວດລ້ອມອີກ ບັງກລາແດັສ, ຈີນ, ເຮຕິ, ປາກິສຖານ, ເກົາຫລີເໜືອ, ແລະຊູດານໃຕ້ແມ່ນບັນດາປະ ເທດທີ່ນອນຢູ່ໃນຈໍານວນປະເທດທີ່ໄດ້ຮັບຜົນກະທົບຫລາຍທີ່ສຸດ ແຕ່ທ່ານ Richard Fuller ຜູ້ຂຽນບົດລາຍງານກ່ຽວກັບການຄົ້ນຄວ້ານັ້ນ ອີກຜູ້ນຶ່ງເວົ້າ ວ່າມົນລະພິດມີການຕິດພັນກັບການພັດທະນາປະເທດທີ່ຊັກຊ້າ ທັງຢູ່ໃນປະເທດທີ່ ຮັ່ງມີ ແລະທຸກຈົນ ທ່ານ Fuller ກ່າວເພີ້ມອີກວ່າ "ມີຕໍານານທີ່ບັນດາລັດຖະມົນຕີກະຊວງການເງິນທັງ ຫລາຍຍັງເຊື່ອກັນຢູ່ວ່າ ເຮົາຕ້ອງປ່ອຍໃຫ້ຂະແໜງອຸດສະຫະກໍາປ່ອຍມົນລະພິດ ອອກມາ ຖ້າບໍ່ດັ່ງ ນັ້ນແລ້ວ ກໍຈະບໍ່ມີການພັດທະນາເລີຍ ແຕ່ຄົນທັງຫລາຍບໍ່ຮູ້ຈັກ ເລີຍວ່າ ຄົນທີ່ປ່ວຍ ແລະເສຍຊີວິດ ແມ່ນບໍ່ສາມາດປະກອບສ່ວນສ້າງສາເສດຖະກິດ ໄດ້ ພວກເຂົາຕ້ອງການໃຫ້ມີການດູແລປິ່ນປົວ ” ການຄົ້ນຄວ້າດັ່ງກ່າວເວົ້າອີກວ່າ ຕົວເລກ 9 ລ້ານຄົນຕໍ່ປີ ທີ່ເສຍຊີວິດກ່ອນເວລາອັນ ຄວນ ແມ່ນຕົວເລກຄາດຄະເນຢ່າງຕໍ່າໆແລະເວົ້າວ່າ ຕົວເລກທີ່ແທ້ຈິງອາດຈະຫລາຍ ກວ່ານັ້ນອີກ ການຄົ້ນຄວ້າບັ້ນນຶ່ງອີກຕ່າງຫາກ ທີ່ດໍາເນີນໂດຍທະນາຄານໂລກໄດ້ເວົ້າວ່າ ການຫລຸດ ຜ່ອນລະດັບຂອງມົນລະພິດລົງ ເປັນບູລິມະສິດອັນນຶ່ງ ໂດຍເວົ້າອີກວ່າ ການແກ້ໄຂ ບັນຫາດັ່ງກ່າວນີ້ ຈະນໍາໄປສູ່ການແກ້ໄຂວິກິດການອັນອື່ນ ລວມທັງສະພາວະໂລກຮ້ອນ ແລະໂຣກຂາດອາຫານນຳດ້ວຍ